দিতেন । বিশেষভাবে আমাকে তিনি নির্দেশনা দিয়েছেন ভান্তের যেখানে যেখানে আমন্ত্রন রয়েছে সেখানে চলাচলে যেন কোনক্রমেই ব্যাহত না হয় । শুধু নিজের গাড়ী নয় পরিষদের যতগুলি গাড়ী আছে শ্রদ্ধেয় শিষ্যমন্ডলীকে বহনের জন্যও অপরাপর গাড়ীগুলো সংরক্ষিত থাকতো । অনেক সময় বছরে দুই/তিনবারও শ্রদ্ধেয় ভান্তে খাগড়াছড়ি আসতেন ,তখন তাঁকে শারিরীক বার্ধক্যে ভর করেনি এবং শারিরীক শক্তিও যথেষ্ট ছিল । খাগড়াছড়ি যখন আসতেন ধর্মপুর আর্য বনবিহার নির্মিত না হওয়া অবধি তিনি মহাজনপাড়া জনবল বৌদ্ধ বিহারেই অবস্থান করতেন এবং সেখান থেকেই বিভিন্ন বিহারে ,দায়ক দায়িকাগনের ফাঙ এ যেতেনে । শ্রদ্ধেয় ভান্তের খাগড়াছড়ি শুভাগমন হলে আমরা সবাই দলবদ্ধ হয়ে বাস ,কোষ্টার,মাইক্রোবাস,মোটর সাইকেল নিয়ে যার যেভাবে সম্ভব শত শত দায়ক,দায়িকা ভক্ত বিশাল গাড়ী বহর নিয়ে রাঙ্গমাটি থেকে আনতে যেতাম,যেন শ্রদ্ধেয় ভান্তে আর দায়ক-দায়িকার বিরাট এক মিলন মেলা । আমরা সামনে পিছে মোটর সাইকেলে শ্রদ্ধেয় ভান্তের গাড়ীকে সারিবদ্ধ করে ধীরে ধীরে এগিয়ে নিয়ে আসতাম। অনুরুপভাবে খাগড়াছড়ি থেকে রাঙ্গামাটি পৌঁছে দেয়ার সময়ও সেভাবে নিয়ে যেতাম । পথের দুধারের আবাল বৃদ্ধ বণিতা ঝাঁক বেঁধে সে সব দৃশ্য মনভরে উপভোগ করতেন আর শ্রদ্ধেয় ভান্তেকে এক পলক দেখতেন এবং নানা দানীয় সামগ্রী দান করতেন । মাঝে মাঝে শ্রদ্ধেয় ভান্তে গাড়ী থামিয়ে উপস্থিত দায়ক দায়িকাদের উদ্দেশ্যে দেশনা দিয়ে সবাইকে কুশল আর্শীবাদ করে আসতেন । শ্রদ্ধেয় ভান্তেকে রাঙ্গামাটি থেকে নিয়ে আসার পথে অথবা খাগড়াছড়ি থেকে রাঙ্গামাটি পৌঁছে দেয়ার সময়ে পথের দুধারে সারি সারি দর্শকদের দৃশ্যগুলো দেখে আমার খুব ভাল লাগতো আর নিজেকে নিজে অত্যন্ত গর্ববোধ করতাম। জনবল বৌদ্ধ বিহারের পরিচালনা পরিষদের গুরু দায়িত্ব পালন এবং জেলা পরিষদে চাকুরীর সুবাদে শ্রদ্ধেয় ভান্তের খাগড়াছড়ি শুভাগমন হলে আমি অধিকাংশ সময়ই ভান্তের কর্মসূচী বাস্তবায়ন এবং পরিষদের পক্ষ হতে আমি সকল যানবাহন পরিচালনা এবং ব্যবস্থাপনার দায়িত্ব পালন করতাম ,আর এ দায়িত্ব পালনের ভার লাভের জন্য আমি নিজেকে বড়ই সৌভাগ্যবান মনে করতাম । শ্রদ্ধেয় ভান্তে খাগড়াছড়ি আগমন করলে বিভিন্ন স্থানের দায়ক দায়িকা আমার সাথে যোগাযোগ করতেন এবং আমি যানবাহন ব্যবস্থা করার পাশাপাশি ভান্তের সাথে সাথে আমাকেও নিমন্ত্রন করতেন দায়ক-দায়িকারা । এ সব দায়িত্ব পালন করতে গিয়ে আমার শ্রদ্ধেয় ভান্তে এবং শ্রদ্ধেয় শিষ্যমন্ডলীর অধিকাংশের সাথে ঘনিষ্ট হওয়ার সুযোগ সৃষ্টি হয়,আমার বিশ্বাস শদ্ধেয় ভান্তের শিষ্য মন্ডলীর আজো প্রায় সকল ভান্তেই আমাকে চেনেন। অনেক সময় অনেকে শ্রদ্ধেয় ভান্তেকে তাদের নিজেদের বিহারে বা বাসা বাড়ীতে আমন্ত্রন জানাতে গেলে শ্রদ্ধেয় ভান্তে সম্মত হতেন না নিতান্ত পীড়াপীড়ি করে, অনেক জনের সুপারিশ,অনুরোধের দরকার হতো। আমিও একজন কাছে থাকা দায়ক হিসেবে নিজে সুপারিশ করতাম জোর দিয়ে ,তখন দেখি শ্রদ্ধেয় ভান্তে সে দায়ক-দায়িকার ফাঙ অনুমোদন করতেন । আমার তখন খুব ভাল লাগতো আর নিজেকে ধন্য মনে করতাম যে একটি পূণ্যের ভাগীদার হতে পারলাম । শ্রদ্ধেয় ভান্তে যতবার খাগড়াছড়ি শুভাগমন করতেন ততবারই চেষ্টা করেছি আমার বাসায় ওনার পদধূলি নিতে এবং ভান্তের অসীম করুণাতে সেটি সার্থকও হয়েছি । অনেক সময় আমার বাড়ীতে আমন্ত্রন জানালেও আমারটিও তিনি সহসা গ্রহন করতেননা ,অনেকের সুপারিশ বন্দনার দরকার হতো,তবে শ্রদ্ধেয় ভান্তে যখনই খাগড়াছড়ি শুভাগমনের সংবাদ পাই তখনই আমি আমার বাড়ীতে শ্রদ্ধেয় ভান্তের উদ্দেশ্যে সকল আয়োজন